મૂળ પશ્ચિમ બંગાળના શુભાંકર વાસુદેવ ભાદુરી ઈસ્કોન મંદિર પાસે હંગર હેવન રેસ્ટોરન્ટના કીચનમાં હેલ્પર તરીકે નોકરી કરે છે. રવિવાર હોવાથી મોડી રાત સુધી કામ ચાલ્યું હતું. રાત્રે હોટલથી નીકળ્યા પછી પકવાન ચાર રસ્તા નજીક ફોઈના દીકરા તપનને મળી સાઈકલ ઉપર શુભાંકર થલતેજમાં પોતાના ઘરે જવા નીકળ્યો હતો. દોઢ વાગ્યે ગુરુદ્વારા પાસે ન્યૂયોર્ક ટાવરના બસ સ્ટેન્ડ પાસે સર્વિસ રોડ ઉપરથી પસાર થતાં શુભાંકરને બાઈક ઉપર આવેલા ત્રણ શખ્સોએ રોક્યો હતો. લાફો મારી સાથળ ઉપર ચપ્પુનો એક ઘા મારી ત્રણેય શખ્સો પાકીટ લૂંટી ભાગ્યા હતા. Rs ૩૦ અને આધાર કાર્ડ, ઈલેક્શન કાર્ડ સાથેનું પાકીટ લૂંટાતા શુભાંકરે બૂમાબૂમ શરૂ કરી હતી.